ถึงคุณ ผมมีอาการไม่สบายแล้วมีการไอเป็นเวลามา3วันแล้ว ซึ่งนอนไม่ค่อยได้เลยเนื่องจากว่าไอตลอด บางครั้งที่ไอจะมีเสมหะเขียวออกมาบ้าง แต่บางครั้งไอแล้วเสมหะไม่ออก เวลานอนจะเหมือนมีอะไรติดที่คอระคายเคืองต้องไออกมาตลอด3วัน ขอคำปรึกษาชี้แนะแนวทางด้วยครับ
สวัสดีค่ะ อาการไอมาก มีเสมหะ อาจเป็นอาการของ1.ไข้หวัดธรรมดา เกิดจากการติดเชื้อไวรัสบริเวณทางเดินหายใจส่วนต้น อาการได้แก่นอกจากไอ มีเสมหะแล้ว มักมีไข้ เจ็บคอ เสียงแหบ คัดจมูก มีน้ำมูก จาม ตาแดง หรืออาการอาเจียน ท้องเสียร่วมด้วย มักหายได้เองใน 1 สัปดาห์ บางรายอาจมีอาการไอต่อเนื่องไปอีกประมาณ 1 สัปดาห์2..ไข้หวัดใหญ่เกิดจากการติดเชื้อไวรัสกลุ่มอินฟลูเอนซา (Influenza) อาการจะคล้ายไข้หวัดธรรมดา แต่การดำเนินโรครวดเร็วและรุนแรงกว่า ส่วนใหญ่จะหายได้เองเช่นกันในเวลาประมาณ 1 สัปดาห์ แต่อาจมีอาการอ่อนเพลียต่อเนื่องได้นานหลายสัปดาห์ ผู้ทีมีภาวะภูมิคุมกันต่ำอาจเสี่ยงต่อการเกิดโรคแทรกซ้อนได้เช่นกัน เช่น ไซนัสอักเสบ หูชั้นกลางอักเสบ ปอดบวม เยื่อหุ้มสมองอักเสบ สมองอักเสบ เยื่อหุ้มหัวใจอักเสบ เป็นต้น3.หลอดลมอักเสบเฉียบพลัน ส่วนใหญ่มากกว่า 90% เกิดจากการติดเชื้อไวรัส และโดยมากก็คือไวรัสที่ทำให้เกิดอาการของไข้หวัดหรือไข้หวัดใหญ่นำมาก่อน ดังนั้นอาการโดยส่วนใหญ่คือจะมีอาการของไข้หวัดหรือไข้หวัดใหญ่นำมาก่อน และต่อเนื่องด้วยอาการไอมาก ไอบ่อยและมักมีเสมหะร่วมด้วย อาจมีหอบเหนื่อย หายใจลำบากได้ อาการไอมักนานกว่า 1 สัปดาห์4.ปอดบวมหรือปอดอักเสบจากการติดเชื้อ อาจมีอาการติดเชื้อของทางเดินหายใจส่วนต้นมาก่อน หรือเชื้ออาจเข้าสู่ปอดโดยตรงเลยก็ได้ เกิดได้ทั้งจากเชื้อไวรัส แบคทีเรีย หรือเชื้อรา อาการมักจะมีไข้สูง ไอแห้งๆ ในระยะเริ่มแรก ต่อมาจะมีเสมหะมาก หอบเหนื่อย หายใจลำบาก เจ็บหน้าอก ปวดเมื่อยกล้ามเนื้อ เบื่ออาหาร คลื่นไส้ อาเจียน เป็นต้น5.โรคหอบหืดอาการมักจะกำเริบขึ้นเมื่อโดนกระตุ้นจากสิ่งที่แพ้ อุณหภูมิที่เย็น การออกกกำลังกาย หรือความเครียด บางรายอาจมีเฉพาะอาการไอได้ แต่ส่วนใหญ่มักมีอาการอื่นๆ ร่วม เช่น หายใจลำบาก หายใจขัด แน่นหน้าอก หายใจมีเสียงดังวี๊ดๆ หอบเหนื่อย เป็นต้นการดูแลตนเองในเบื้องต้น การดื่มน้ำมากๆ พักผ่อนเยอะๆ ทานอาหารที่มีประโยชน์โดยเฉพาะผักและผลไม้ งดสูบบุหรี่และดื่มแอลกอฮอล์ และทานยารักษาตามอาการ เช่น ยาแก้ไอ เช่นdextromethorphan(เดกซ์โทรเมทอร์แฟน) ยาละลายเสมหะ ยาแก้ไข้ (หากมีไข้)หากอาการไม่ดีขึ้นภายใน 1 สัปดาห์ หรือมีไข้สูง ปวดหู ไอมาก เสมหะมาก หอบเหนื่อย หายใจแรง เจ็บหน้าอก ปวดศีรษะรุนแรง อาเจียนมาก ควรรีบไปพบแพทย์โดยเร็วค่ะ ขอให้อาการดีขึ้นไวไวนะคะ